《醉题二首》
元代·方回

倏忽侵寻八十翁，平生学问见诗中。
可因道术仙能到，何用禅诗佛不同。
是是非非双鬓白，莺莺燕燕百花红。
太岁壬寅题此句，小楼买酒酹东风。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。